PALVEKOOL
10. Palvetähised, mis näitavad teed
Olen Patrik Sandberg.
Teretulemast saate "Palvekool" 10. saatesse.
Täna räägime palve teemärkidest ja -viitadest,
mis õnnistavad su elu argipäeva, kus iganes sa oled.
Kuid nagu alati, vaatame kõigepealt ühte Jumala nime.
Kui õpime Teda tundma, oskame tõhusamalt palvetada.
Tänane nimi on Jehoova Gmola, Isand, kes maksab tagasi.
Isand, kes heastab ja tasub.
Kui midagi on su elust röövitud kas teenistuses või koguduses,
ilmutab end sulle Jehoova Gmola, kes tagastab,
heastab ja tasub, sest see on üks Ta nimedest.
Teeme iga päev valikuid ja neil on tagajärjed.
Mõned valikud on tühisemad, kuid mõned kannavad suuri tagajärgi.
Meil on tihti vaja teada õiget teed, näiteks kellega abielluda
mis amet valida, kuhu elama asuda ja muud sellist.
Jehoova Gmola nimes tähendab gmola
"tagasi maksma, kompenseerima, tagastama."
Näiteks kõrbesarnane raske olukord
võib saada õigeks pööratud, heastatud ja taastatud.
Nimi ütleks justkui, et Jumal tasub kurjale kurjaga ja heale heaga.
Tegelikult tähendab see,
et Jumal sekkub, kui hakkame Teda otsima.
Malaki 3:8-12 räägib kümnisest ja ohvriandidest:
"Kas inimene tohib Jumalat röövida?
Aga teie röövite mind ja ütlete:
"Kuidas me sind röövime?" Kümnise ja tõstelõivuga.
Olge needusega neetud, et teie, kogu rahvas, mind röövite!
Tooge kõik kümnis
täies mõõdus varaaita, et mu kojas oleks toitu,
ja proovige mind ometi sellega, ütleb vägede Issand.
Tõesti, ma avan teile taevaluugid ja kallan teile õnnistust küllastuseni.
Ja ma sõitlen teie pärast rohutirtse, et need ei hävitaks teie põlluvilja
ja et teie viinapuu väljal ei jääks viljatuks,
ütleb vägede Issand.
Siis kiidavad teid õndsaks kõik rahvad,
sest te saate ihaldatud maaks, ütleb vägede Issand."
Jumal tahab end sulle ilmutada ega taha, et Temalt varastaksid.
Ta ei taha, et sa takistaksid Teda vaid Ta tahab ilmutada end
kui Jehoova Gmola, see, kes maksab tagasi, heastab ja tasub.
Kui teeme oma osa, avab Tema meile oma taevaaknad.
Palve-teetähised, mis juhatavad teed argipäevaelus.
Sõitsin ükskord ühel udusel päeval autoga mööda teed.
Olin teel ühte linna ja otsisin tähist,
et teada, kui lähedal olin ja kas olin õigel teel.
Udu oli nii paks, et ma ei näinud, kui otsisin pingsalt mingitki märki.
Lõpuks nägin märki "Halmstad, 8 km".
See oli suur kergendus, et olin õigel teel.
Teed jätkates hakkas Isand minuga rääkima ja ütles:
"Nii on ka Minu rahvaga."
Me vajame teetähiseid,
hoiatusi ja suunaviitasid, et teada, millist teed minna.
Vajame selgitavat informatsiooni, et sõita udus.
Jumal hakkas mulle rääkima palve teetähistest:
"Patrik, otsi välja piiblisalmid, mis on teetähisteks ja annavad jõudu.
Ärata taas üles palve-teetähised Kristuse Ihus."
Olen aastaid lugenud neid palve-tõotusi
ja need on väga julgustavad.
Prohvet Jeremia räägib teeviitadest eluolukordades.
Jeremija 31:21: "Püstita enesele märgikivid, aseta teeviidad,
pea meeles maanteed, rada, mida oled käinud!"
Isand kutsub rahvast tagasi pöörduma.
Prohvet saab siin raskes olukorras sõna.
Meil on põhjamaades praegu sama olukord.
Sea endale teetähised.
Püstita teeviidad.
Teetähised on suuremad sildid.
Teeviidad suunavad eri olukordades nagu GPS.
Püha Vaim annab neid Jumala Sõnast.
"Pea meeles maanteed, rada, mida oled käinud!"
Pöördu tagasi Jumala tõotuste juurde!
Jeesus on ise Tee, Tõde ja Elu.
Tahan sind julgustada, et saaksime näha muudetud maad.
Hesekieli 22:30 ütleb: "Ma otsisin nende hulgast meest,
kes laoks müüri üles ja seisaks minu ees müüripraos maa heaks,
et ma seda ei hävitaks; aga ma ei leidnud.
Jumal otsib eestpalvetajaid, neid, kes seisaks müüripraos.
Kas sina oled eestpalvetaja, kes seisab müüripraos?
Kas oled noor inimene, kes asub seda sammu astuma?
Palvetan su eest, et astuksid palveteenistusse.
Jakoobuse 5:16 ütleb:
"Õige inimese mõjuvõimas eestpalve saadab palju korda."
See ei saada korda vähe
vaid õige inimese palve saadab korda palju.
Kui oled Jeesuse vastu võtnud,
saadab su palve palju korda, kui palud seda väes ja julguses.
Jeremija 33:3 nimetatakse ka Jumala telefoninumbriks.
Seal öeldakse:
"Hüüa mind, siis ma vastan sulle
ja ilmutan sulle suuri ja salajasi asju, mida sa ei tea!"
Suuri ja imelisi asju!
Kui hüüame Ta poole,
tahab ta meile vastata ning näidata suuri ja imelisi asju.
Kui otsime Teda ja saame näha oma maa taastamist.
Olen nii rõõmus, kui kuulen, milline taastamine käib Soomes!
Juhid tõusevad poliitilisele areenile
ja see on palvevastus, mida oletegi palunud.
Filiplastele 4:6-8:
"Ärge muretsege ühtigi!"
(Rootsi k: "Ärge valmistage endale muret.")
Kui keegi valmistab endale midagi, on see nagu tehases tootmine.
Muretsemine on nagu toota muret:
"Mõtle, kui läheb nii, aga mis siis, kui ei lähe nii?"
Kõik usk kaob ning meid juhivad muremõtted ja -tunded.
Piibel tõstab üles palvetähise ning ütleb:
"Ärge muretsege ühtigi
vaid teie vajadused saagu kõiges Jumalale teatavaks.."
Kuidas?
"..tänuütlemisega palumises ja anumises."
Hüüame Teda appi ja palume koos tänuga.
Millal tänasid viimati Jumalat
saabuvate vastuste eest ja selle eest, mis sind ees ootab?
Mis juhtub, kui me palume ja teeme oma vajadused teatavaks?
"Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
See on võimas palve-teetähis, mida praktiseerida
ja ellu rakendada, selle asemel et muretseda.
Tehke kõik oma vajadused
Jumalale teatavaks, anumise ja palvega, tänuandmisega
ning siis tuleb Jumala rahu, Tema shalom
ja hoiab su südame ja pere Kristuses Jeesuses.
Teine palve-teetähis on 1. Timoteose 2:1-3:
"Ma kutsun siis üles anuma, palvetama, tegema eestpalveid.."
See on üleskutse kogudustele.
Kutsun kõiki kogudusi
ja palve- ja kodugruppe enne kõike muud
tegema just seda: "anuma, palvetama, tegema eestpalveid
ja tänupalveid kõigi inimeste eest, kuningate ja kõigi ülemuste eest,
et me võiksime elada vaikset ja rahulikku elu..
See on hea ja meeldiv Jumala, meie Päästja silmis."
Palvetagem juhtide eest!
Juuda 1:20:
"Teie aga, armsad, olles rajanud endid oma kõige pühamale usule
ja palvetades Pühas Vaimus, hoidke endid Jumala armastuses.."
Juuda kiri 1:20 õhutab meid palvetama Pühas Vaimus.
Palveta Pühas Vaimus.
(palvetab keeltes)
Ehita end üles ja hoia end Jumala armastuses,
et sinust kui usklikust voolaks välja elu.
Piiblis on inimesi, kes on ise meile teeviitadeks.
Kas mäletad Hannat Vanas Testamendis, kes ei saanud lapsi?
1. Saamueli 1:26-27 räägib poisist, keda ta oli palunud
ja ta saigi palvevastuseks Saamueli.
Ta tänab Jumalat salmis 2:1.
Taaniel palus kolm korda päevas ega kummardanud ebajumalate ees.
Nehemja ehitas üles müüri ning töötas ja palvetas vaheldumisi.
Ta tõstis terves linnas üles palvearmee.
Meil on vaja sama teha.
Ester ja Mordokai palvetasid ja paastusid
ning nägid, kuidas raske olukord pöördus.
Iiob läks läbi raskustest
ja hakkas tänama, paluma ning Jumal taastas talle kõik.
Ta oli pärast rikkam
ja veel rohkem õnnistatud kui elu esimeses pooles.
Taavet lõi maha lõvi ja karu ning elas palves ja tänus.
Ta lõi maha Koljati ja näeme Psalmides,
kuidas ta palvetab, laulab kiitust ja kuulutab.
"Miks sa oled mind maha jätnud?"
Kohe on ta palve teetähiste juures tagasi,
mis näitavad nii talle kui meile õiget teed.
Lõpuülesanne, mida saad ise tegema hakata.
Nimi, mida täna vaatasime, on Jehoova Gmola.
Isand, kes maksab tagasi, heastab ja tasub.
Lugesime ka kümnisest, et Jumal ei peaks sinu ees aknaid sulgema.
Tee see ka korda, hüüa Teda appi ning järgi palve teeviitasid.
Isa, ma õnnistan ja palun palve teemärke igale usklikule,
kes õpetab neid oma perele, et sõita läbi udu
ja jõuda eesmärgile ning näha rahvuslikku ärkamist põhjamaades.
Õnnista igaühte ja palun Sind, Jehoova Gmola,
taasta ja heasta, kui me pöördume Sinu poole.
Tänan, et oled ustav.
Armastame Sind. Aamen.
Usume, et see palvekool kasvatab sinus usku
ja tugevdab põhjamaade kristlasi sel lõpuajal seeläbi,
et õpetame Jumala Sõna ning julgustame noori ja vanu
pöörduma tagasi puhta vee allikale, mis annab elu.
Nüüd on võimalik anda.
Malaki raamat ütleb, et tooksime mitte üksnes kümnist
vaid ka ohvriande, et rohutirtsud saaks hävitatud,
kui me otsime Isandat, tuues oma annid.
Toeta ka sina Taevas TV7 tööd
ja anneta, et saaksime neid palvesaateid jätkata.
Jumal õnnistagu sind.
Tõlge: Riina Aasa